Talk:Pottu-Paavo/@comment-91.158.158.12-20150513152334

Joukolankadun alkupäässä, pian Kulmakadun risteyksen jälkeen, Paavo seisoi keskellä tietä, kun lähestyin häntä autolla. Muovikassista hän tempaisi esiin hauen pyrstöstä ja heitti sen autoni tuulilasiin, josta pyyhkäisin sen helposti tuulilasinpyyhkimellä.

Toisessa kohtaamisessamme uimahallin pysäköintipaikalla hän väänsi pylväästä irti liikennemerkin, jolla kiellettiin ajamasta uimahallin taakse. Kun olin pysäköinyt auton ja noussut siitä, hän heitti pyöreää liikennemerkkiä kohti autoa. Voimat eivät riittäneet, ja tilanne raukesi. Liikennemerkki oli jonkin aikaa korjattavana uimahallissa ja se palautui paikoilleen.

Kolmannessa kohtaamisessamme hän ajoi polkupyörällä Putkolan yläkerrassa vaateosastolla. Neljännessä kohtaamisessamme hän toivotti uskovaisia tervetulleeksi Iisalmeen suviseuroille veisaamalla virsiä Iisalmen rautatieasemalla. Asianmukaisesti hänellä oli päässään silmälasit ja käsissään virsikirja.